In nomine sancte et individue Trinitatis, notum sit omnibus tam presentibus quam futuris quod ego Matildis, comitissa Nivernis, domos illas cum orto quas agabi de Tornodoro sanctimonialibus de Juli donavi, amore Dei et remedio anime mee ab omni consuetudine quitas et liberas eis constitui, et consensum quem in domibus et in orto habebant eisdem sanctimonialibus donavi et concessi, et in perpetuum quittavi. Quod ut ratum et inconcussum in futurum habeatur, presentis scripti patrocinio, et sigilli mei auctoritate confirmavi. Hujus rei testes sunt Rainaudus, prior Sancti Aniani de Tornodoro, Guido sacrista Sancti Aniani; Aimo de Ireor, Guido de Tornodoro, Helias de Tornodoro, milites, Marinus piperarius, Aros et multi alii. Actum est hoc publice Tornodori anno verbi incarnati M°C°LXX°VIII°.